คำสั่งนายกรัฐมนตรีคำสั่งนายกรัฐมนตรีที่ ๑/๒๕๔๐เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง[๑] โดยที่มาตรการต่าง ๆที่ได้กำหนดขึ้นเพื่อแก้ไขและป้องกันภาวะการขาดแคลนน้ำมันเชื้อเพลิงในช่วงหลังการยกเลิกควบคุมราคาน้ำมันเชื้อเพลิงแล้วนั้นปรากฏว่ามาตรการบางอย่างมีความไม่เหมาะสมกับภาวะการณ์ในปัจจุบันสมควรยกเลิกหรือแก้ไขเพิ่มเติมและสมควรกำหนดมาตรการเพิ่มเติมขึ้นใหม่ให้เหมาะสมยิ่งขึ้นจึงมีความจำเป็นต้องปรับปรุงคำสั่งนายกรัฐมนตรีที่กำหนดมาตรการดังกล่าวเสียใหม่ประกอบกับคำสั่งดังกล่าวมีอยู่หลายฉบับสมควรรวบรวมประมวลไว้เป็นฉบับเดียวกันเพื่อสะดวกในการใช้บังคับฉะนั้น อาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีจึงมีคำสั่งกำหนดมาตรการแก้ไขและป้องกันภาวะการขาดแคลนน้ำมันเชื้อเพลิงไว้ดังต่อไปนี้ข้อ ๑ให้ยกเลิก(๑) คำสั่งนายกรัฐมนตรีที่ ๑๑/๒๕๓๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๕สิงหาคม พ.ศ. ๒๕๓๔(๒) คำสั่งนายกรัฐมนตรีที่ ๑๓/๒๕๓๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๓กันยายน พ.ศ. ๒๕๓๔(๓) คำสั่งนายกรัฐมนตรีที่ ๑๕/๒๕๓๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๓๐ธันวาคม พ.ศ. ๒๕๓๔(๔) คำสั่งนายกรัฐมนตรีที่ ๑/๒๕๓๕ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๐ กุมภาพันธ์พ.ศ. ๒๕๓๕(๕) คำสั่งนายกรัฐมนตรีที่ ๖/๒๕๓๕ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑๒พฤศจิกายน พ.ศ. ๒๕๓๕(๖) คำสั่งนายกรัฐมนตรีที่ ๗/๒๕๓๕ เรื่องมอบหมายให้รัฐมนตรีประจำสำนักนายกรัฐมนตรีปฏิบัติการแทนนายกรัฐมนตรีเพื่อปฏิบัติการตามพระราชกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่ ๑๒ พฤศจิกายน พ.ศ. ๒๕๓๕(๗) คำสั่งนายกรัฐมนตรีที่ ๑/๒๕๓๖ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๕มกราคม พ.ศ. ๒๕๓๖(๘) คำสั่งนายกรัฐมนตรีที่ ๑/๒๕๓๘ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๕กรกฎาคม พ.ศ. ๒๕๓๘(๙) คำสั่งนายกรัฐมนตรีที่ ๑/๒๕๓๙ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๔กุมภาพันธ์ พ.ศ. ๒๕๓๙(๑๐) คำสั่งนายกรัฐมนตรีที่ ๔/๒๕๓๙ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๙สิงหาคม พ.ศ. ๒๕๓๙ข้อ ๒ในคำสั่งนี้กองทุน หมายความว่ากองทุนน้ำมันเชื้อเพลิงที่จัดตั้งขึ้นตามคำสั่งนี้น้ำมันเชื้อเพลิง หมายความว่า น้ำมันเบนซิน น้ำมันก๊าดน้ำมันดีเซล น้ำมันเตาและน้ำมันที่คล้ายกันหรือน้ำมันสำหรับเครื่องยนต์ที่คล้ายกันและให้ความหมายรวมถึงก๊าซและยางมะตอยด้วยก๊าซ หมายความว่าก๊าซปิโตรเลียมเหลวที่ใช้เป็นก๊าซหุงต้มหรือก๊าซไฮโดรคาร์บอนเหลว ซึ่งได้แก่โปรเปน โปรปิลีน นอร์มัลบิวเทน ไอโซ-บิวเทน หรือบิวทีลีนส์อย่างใดอย่างหนึ่งหรือหลายอย่างรวมกันเป็นส่วนใหญ่คลังก๊าซ หมายความว่า สถานที่ พร้อมด้วยถึงเก็บก๊าซอุปกรณ์และสิ่งอำนวยความสะดวกสำหรับใช้เก็บก๊าซเพื่อการขายส่งโดยมีถังเก็บก๊าซที่มีขนาดความจุตั้งแต่สองพันลูกบาศก์เมตรขึ้นไปถังก๊าซหุงต้ม หมายความว่าภาชนะที่ใช้บรรจุก๊าซที่มีขนาดบรรจุก๊าซไม่เกินถังละ ๕๐ กิโลกรัมแต่ไม่หมายความถึงภาชนะที่ใช้บรรจุก๊าซเพื่อใช้เป็นเชื้อเพลิงสำหรับยานพาหนะโรงกลั่น หมายความว่า โรงกลั่นน้ำมันเชื้อเพลิง สถานที่ผลิตและจำหน่ายน้ำมันเชื้อเพลิงภายในราชอาณาจักรและให้หมายความรวมถึงโรงแยกก๊าซในราชอาณาจักรที่ผลิตและจำหน่ายก๊าซเพื่อใช้ในราชอาณาจักรและโรงอุตสาหกรรมเคมีปิโตรเลียมและสารละลายด้วยสถานีบริการ หมายความว่าสถานที่ที่ดำเนินกิจการค้าน้ำมันเชื้อเพลิง โดยบริการจำหน่ายน้ำมันเชื้อเพลิงสำหรับยานพาหนะให้แก่ประชาชนแต่ไม่หมายความรวมถึงสถานีบริการที่เป็นของกระทรวงทบวง กรม หรือรัฐวิสาหกิจและร้านค้าน้ำมันเชื้อเพลิงราคาน้ำมันเชื้อเพลิงที่ทำในราอาณาจักร หมายความว่าราคาน้ำมันเชื้อเพลิงที่ผลิตและจำหน่าย ณ โรงกลั่นเพื่อใช้ในราชอาณาจักรราคาน้ำมันเชื้อเพลิงที่นำเข้า หมายความว่าราคาน้ำมันเชื้อเพลิงที่นำเข้าเพื่อใช้ในราชอาณาจักรราคาขายส่งหน้าโรงกลั่น หมายความว่าราคาขายส่งหน้าโรงกลั่นที่จำหน่ายให้แก่ผู้ค้าน้ำมันตามมาตรา ๖แห่งพระราชบัญญัติน้ำมันเชื้อเพลิง พ.ศ. ๒๕๒๑ราคาขายปลีก หมายความว่าราคาขายปลีกน้ำมันเชื้อเพลิงที่กำหนดโดยประกาศของคณะกรรมการกลางกำหนดราคาสินค้าและป้องกันการผูกขาดหรือประกาศของคณะกรรมการส่วนจังหวัดกำหนดราคาสินค้าและป้องกันการผูกขาดแล้วแต่กรณีค่าการตลาด หมายความว่า ค่าใช้จ่ายต่าง ๆ ซึ่งรวมผลตอบแทนในการดำเนินธุรกิจของเจ้าของสถานีบริการซึ่งรับน้ำมันเชื้อเพลิงจากผู้ค้าน้ำมัน และของผู้ค่าน้ำมันซึ่งรับน้ำมันเชื้อเพลิงจากผู้ผลิตและจำหน่ายน้ำมันเชื้อเพลิงจากโรงกลั่นเพื่อใช้ในราชอาณาจักรหรือจากผู้นำเข้าน้ำมันเชื้อเพลิงเพื่อใช้ในราชอาณาจักร แล้วแต่กรณีผู้ค้าน้ำมัน หมายความว่าผู้กระทำการค้าน้ำมันเชื้อเพลิงโดยซื้อ สั่งนำเข้า หรือได้มาด้วยประการอื่นใดเพื่อจำหน่ายซึ่งมีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่สองหมื่นเมตริกตันขึ้นไปภาษี หมายความว่า ภาษีสรรพสามิต และภาษีอื่น ๆ ที่เรียกเก็บจากน้ำมันเชื้อเพลิงอัตราภาษีสูงสุด หมายความว่าอัตราภาษีสูงสุดของน้ำมันเชื้อเพลิงแต่ละชนิด ที่กระทรวงการคลังมีอำนาจเรียกเก็บได้อัตราภาษีต่ำสุด หมายความว่าอัตราภาษีต่ำสุดของน้ำมันเชื้อเพลิงแต่ละชนิด ที่กระทรวงการคลังมีอำนาจเรียกเก็บได้ผู้บรรจุก๊าซ หมายความว่าผู้ซึ่งได้รับอนุญาตเป็นผู้บรรจุก๊าซในถังก๊าซหุงต้มตามกฎหมายว่าด้วยโรงงานหรือกฎหมายว่าด้วยการบรรจุก๊าซเจ้าของสถานีบริการ หมายความว่าผู้ค้าน้ำมันซึ่งเป็นเจ้าของสถานีบริการโดยให้ถือว่าผู้ค้าน้ำมันเป็นเจ้าของสถานีบริการแต่ละแห่งและในกรณีที่เจ้าของสถานีบริการไม่อยู่หรือไม่อาจปฏิบัติหน้าที่ตามคำสั่งนี้ได้ให้หมายความรวมถึงผู้ครอบครองหรือจัดการดูแลสถานีบริการด้วยคณะกรรมการ หมายความว่า คณะกรรมการพิจารณานโยบายพลังงานซึ่งแต่งตั้งโดยคณะกรรมการนโยบายพลังงานแห่งชาติปลัดกระทรวงการคลัง หมายความรวมถึงผู้ซึ่งปลัดกระทรวงการคลังมอบหมายด้วยข้อ ๓ให้จัดตั้งกองทุนเรียกว่า กองทุนน้ำมันเชื้อเพลิง ประกอบด้วยเงินดังต่อไปนี้(๑) เงินกองทุนน้ำมันเชื้อเพลิงตามคำสั่งนายกรัฐมนตรีที่๑๑/๒๕๓๔ เรื่อง กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงลงวันที่๑๕ สิงหาคม พ.ศ. ๒๕๓๔(๒) เงินที่โอนมาจากกองทุนอื่น (ถ้ามี)(๓) เงินที่ส่งเข้ากองทุนตามคำสั่งนี้(๔) เงินงบประมาณที่รัฐบาลจัดสรรให้เป็นคราว ๆ (ถ้ามี)(๕) เงินอื่น ๆข้อ ๔ ให้คณะกรรมการมีอำนาจหน้าที่ ดังต่อไปนี้(๑) กำหนดหลักเกณฑ์สำหรับการคำนวณราคาและกำหนดราคาน้ำมันเชื้อเพลิงที่ทำในราชอาณาจักร ราคาน้ำมันเชื้อเพลิงที่นำเข้าเพื่อใช้ในราชอาณาจักร(๒) กำหนดค่าการตลาดสำหรับการซื้อขายน้ำมันเชื้อเพลิง(๓)กำหนดค่าขนส่งไปยังคลังก๊าซและค่าใช้จ่ายในการเก็บรักษาก๊าซ ณ คลังก๊าซ ตลอดจนกำหนดราคาขายก๊าซ ณ คลังก๊าซเป็นราคาเดียวกันทุกแห่งทั่วราชอาณาจักร(๔)กำหนดอัตราเงินส่งเข้ากองทุนหรืออัตราเงินชดเชยสำหรับก๊าซที่ซื้อหรือได้มาจากผู้รับสัมปทานตามกฎหมายว่าด้วยปิโตรเลียมซึ่งเป็นผู้ผลิตได้จากการแยกก๊าซธรรมชาติในราชอาณาจักรน้ำมันเชื้อเพลิงที่ทำในราชอาณาจักร น้ำมันเชื้อเพลิงที่นำเข้าเพื่อใช้ในราชอาณาจักรน้ำมันเชื้อเพลิงที่ส่งออกน้ำมันเชื้อเพลิงที่จำหน่ายให้แก่เรือเพื่อใช้เดินทางออกนอกราชอาณาจักรและก๊าซหุงต้มที่จำหน่ายให้แก่ประชาชน(๕)กำหนดชนิดของน้ำมันเชื้อเพลิงที่ไม่ต้องส่งเงินเข้ากองทุนหรือไม่ให้ได้รับเงินชดเชย(๖) กำหนดราคาขายส่งหน้าโรงกลั่นและคำนวณราคาขายปลีก(๗)พิจารณากำหนดอัตราภาษีให้อยู่ในระดับไม่ต่ำกว่าอัตราภาษีต่ำสุดและไม่สูงกว่าอัตราภาษีสูงสุด(๘)กำหนดให้โรงกลั่นแจ้งราคาขายส่งหน้าโรงกลั่นต่อคณะกรรมการ(๙) ปฏิบัติหน้าที่อื่นตามคำสั่งนี้(๑๐) ปฏิบัติหน้าที่ตามที่นายกรัฐมนตรีมอบหมายข้อ ๕ให้เลขาธิการคณะกรรมการนโยบายพลังงานแห่งชาติ มีอำนาจลงนามในประกาศคณะกรรมการพิจารณานโยบายพลังงานเกี่ยวกับการปฏิบัติงานของคณะกรรมการพิจารณานโยบายพลังงาน ตามอำนาจหน้าที่ในข้อ ๔(๑) (๒) (๓) (๔) (๕) (๗) ของคำสั่งนี้ข้อ ๖ให้ปลัดกระทรวงการคลังเป็นผู้จัดการกองทุน มีอำนาจหน้าที่ในการจ่ายเงินกองทุนตามคำสั่งนี้และตามที่คณะกรรมการกำหนดตามข้อ ๔ ของคำสั่งนี้ ทั้งนี้ โดยให้มีอำนาจกำหนดระเบียบเพื่อปฏิบัติการตามคำสั่งนี้ตามที่เห็นสมควรด้วยข้อ ๗กองทุนน้ำมันเชื้อเพลิงอาจมีรายจ่าย ดังต่อไปนี้(๑) เป็นเงินจ่ายชดเชยตามอัตราที่คณะกรรมการกำหนดตามข้อ ๔ของคำสั่งนี้(๒) ค่าใช้จ่ายในการบริหารกองทุนน้ำมันเชื้อเพลิงตามหมวดรายจ่ายภายในวงเงินประมาณการจ่ายประจำปีที่คณะกรรมการอนุมัติ ดังนี้- ค่าจ้างชั่วคราว- ค่าตอบแทนใช้สอยและวัสดุ- ค่าครุภัณฑ์- ค่าใช้จ่ายอื่น ๆ ตามที่คณะกรรมการเห็นชอบ(๓) ค่าใช้จ่ายในการดำเนินการใด ๆเพื่อแก้ไขและป้องกันภาวะการขาดแคลนน้ำมันเชื้อเพลิง(๔) ค่าใช้จ่ายในการดำเนินการใด ๆเพื่อให้การเก็บเงินเข้ากองทุนน้ำมันเชื้อเพลิงหรือการจ่ายเงินชดเชยจากกองทุนน้ำมันเชื้อเพลิงเป็นไปอย่างครบถ้วยและมีประสิทธิภาพ(๕) ค่าใช้จ่ายอื่น ๆ ตามที่คณะกรรมการเห็นชอบข้อ ๘ในกรณีที่คณะกรรมการกำหนดให้มีการส่งเงินกองทุนสำหรับน้ำมันเชื้อเพลิงที่ทำในราชอาณาจักรให้ผู้ผลิตน้ำมันเชื้อเพลิง ณ โรงกลั่นและจำหน่ายเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการส่งเงินเข้ากองทุนตามวรรคหนึ่งให้ส่งแก่กรมสรรพสามิตพร้อมกับการชำระภาษีสำหรับน้ำมันเชื้อเพลิง (ถ้ามี) ทั้งนี้ ตามระเบียบที่กรมสรรพสามิตกำหนดข้อ ๙ในกรณีที่คณะกรรมการกำหนดให้มีการส่งเงินเข้ากองทุนสำหรับน้ำมันเชื้อเพลิงที่นำเข้าให้ผู้นำน้ำมันเชื้อเพลิงเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการกำหนดการส่งเงินเข้ากองทุนตามวรรคหนึ่งให้ส่งแก่ผู้รับชำระอากรขาเข้าพร้อมกับการชำระค่าภาษีอากรสำหรับน้ำมันเชื้อเพลิงนั้น(ถ้ามี) ทั้งนี้ตามระเบียบที่กรมศุลกากรกำหนดข้อ ๑๐ในกรณีที่คณะกรรมการกำหนดให้มีการจ่ายเงินชดเชยจากกองทุนน้ำมันเชื้อเพลิงที่ทำในราชอาณาจักรให้ปลัดกระทรวงการคลังสั่งจ่ายเงินจากกองทุนชดเชยให้แก่ผู้ผลิตน้ำมันเชื้อเพลิง ณโรงกลั่นและจำหน่ายเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่กรมสรรพสามิตพร้อมกับการชำระภาษีสำหรับน้ำมันเชื้อเพลิง(ถ้ามี) และให้นำข้อ ๘ วรรคสองมาใช้บังคับโดยอนุโลมข้อ ๑๑ในกรณีที่คณะกรรมการกำหนดให้มีการกระจ่ายเงินชดเชยจากกองทุนสำหรับน้ำมันเชื้อเพลิงที่นำเข้าให้ปลักกระทรวงการคลังสั่งจ่ายเงินกองทุนชดเชยให้แก่ผู้นำเข้าน้ำมันเชื้อเพลิงเพื่อใช้ในราชอาณาจักรตามปริมาณน้ำมันเชื้อเพลิงที่นำเข้าเพื่อใช้ในราชอาณาจักรในอัตราที่คณะกรรมการประกาศกำหนดการขอรับเงินชดเชยตามวรรคหนึ่งให้ยื่นรายการแจ้งชนิดและปริมาณน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระค่าภาษีอากรสำหรับน้ำมันเชื่อเพลิงนั้น(ถ้ามี) และให้นำข้อ ๙ วรรคสองมาใช้บังคับโดยอนุโลมข้อ ๑๒ ในกรณีที่มีการส่งออกน้ำมันเชื้อเพลิง(๑) ถ้าเป็นน้ำมันเชื้อเพลิงที่ต้องส่งเงินเข้ากองทุนให้ผู้ส่งออกได้รับยกเว้นไม่ต้องส่งเงินเข้ากองทุน แต่ถ้ามีการส่งเงินเข้ากองทุนแล้วให้ผู้ส่งออกขอคืนได้(๒)ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ส่งออกได้รับเงินชดเชยแต่ถ้ามีการได้รับเงินชดเชยจากกองทุนแล้วให้ผู้ส่งออกส่งเงินคืนกองทุนไม่ว่าผู้ส่งออกนั้นจะเป็นผู้ได้รับเงินชดเชยหรือไม่การขอรับยกเว้นไม่ต้องส่งเงินเข้ากองทุน การขอคืนเงินและการส่งเงินคืนตามวรรคหนึ่งให้เป็นไปตามระเบียบของกรมสรรพสามิตหรือระเบียบของกรมศุลกากรแล้วแต่กรณีข้อ ๑๓ในกรณีที่มีการขายหรือจำหน่ายน้ำมันเชื้อเพลิงให้แก่เรือเพื่อใช้เดินทางออกนอกราชอาณาจักร(๑) ถ้าเป็นน้ำมันเชื้อเพลิงที่จะได้รับเงินชดเชยจากกองทุนให้ผู้ขายหรือจำหน่ายน้ำมันเชื้อเพลิงนั้นส่งเงินคืนกองทุนไม่ว่าผู้ขายหรือจำหน่ายน้ำมันเชื้อเพลิงนั้นจะเป็นผู้ได้รับเงินชดเชยหรือไม่(๒) ถ้าเป็นน้ำมันเชื้อเพลิงที่ต้องส่งเงินเข้ากองทุนและส่งเงินเข้ากองทุนแล้ว ให้ผู้ขายหรือจำหน่ายน้ำมันเชื้อเพลิงนั้นได้รับเงินคืนจากกองทุนทั้งนี้ในอัตราที่คณะกรรมการประกาศกำหนดสำหรับน้ำมันเชื้อเพลิงชนิดเดียวกันที่ใช้บังคับในวันปล่อยเรือเพื่อเดินทางออกนอกราชอาณาจักรการส่งเงินคืนกองทุนและการขอเงินคืนตามวรรคหนึ่งให้เป็นไปตามระเบียบที่กรมศุลกากรกำหนดข้อ ๑๔ในกรณีที่คณะกรรมการเห็นควรให้มีการกำหนดราคาขายปลีกให้กระทรวงพาณิชย์ปฏิบัติดังต่อไปนี้(๑)สั่งให้กรมการค้าภายในนำเสนอให้คณะกรรมการกลางกำหนดราคาสินค้าและป้องกันการผูกขาดพิจารณากำหนดราคาขายปลีกน้ำมันเชื้อเพลิงในกรุงเทพมหานคร(๒)สั่งให้กรมการค้าภายในประสานงานกับคณะกรรมการสวนจังหวัดกำหนดราคาสินค้าและป้องกันการผูกขาดพิจารณาการกำหนดราคาขายปลีกน้ำมันเชื้อเพลิงในจังหวัดโดยคำนึงถึงอัตราค่าขนส่งที่เหมาะสมด้วยในกรณีที่คณะกรรมการให้กำหนดราคาขายปลีกเฉพาะในกรุงเทพมหานครให้ปฏิบัติตามความใน(๑) แต่ในกรณีที่คณะกรรมการให้กำหนดราคาขายปลีกเฉพาะในจังหวัดอื่นนอกจากกรุงเทพมหานครให้ปฏิบัติตามความใน(๒)ข้อ ๑๕ในกรณีที่มีความจำเป็นเพื่อแก้ไขและป้องกันภาวะการขาดแคลนน้ำมันเชื้อเพลิงให้กรมทะเบียนการค้า กระทรวงพาณิชย์ สั่งเป็นหนังสือให้ผู้ค้าน้ำมันแจ้งข้อมูลตามแบบที่กำหนดดังต่อไปนี้(๑) แจ้งแผนการผลิต สั่ง นำเข้าและจำหน่ายน้ำมันเชื้อเพลิงล่วงหน้าอย่างน้อยหนึ่งเดือน(๒) แจ้งปริมาณ ราคาและสถานที่เก็บน้ำมันเชื้อเพลิงที่นำเข้าภายในสามวัน นับแต่วันนำเข้า(๓) แจ้งปริมาณน้ำมันเชื้อเพลิงที่ซื้อหรือได้มาจำหน่ายและคงเหลือเป็นประจำ เดือนละ ๓ ครั้ง ภายในกำหนดเวลาดังต่อไปนี้(ก) ครั้งที่ ๑ สำหรับการซื้อหรือได้มาและจำหน่ายระหว่างวันที่ ๑ ถึงวันที่ ๑๐ ของเดือน ภายในวันที่ ๑๓ ของเดือนเดียวกัน(ข) ครั้งที่ ๒ สำหรับการซื้อหรือได้มาและจำหน่ายระหว่างวันที่ ๑๑ ถึงวันที่ ๒๐ ของเดือน ภายในวันที่ ๒๓ของเดือนเดียวกัน(ค) ครั้งที่ ๓ สำหรับการซื้อหรือได้มาและจำหน่ายระหว่างวันที่ ๒๑ ถึงวันสิ้นเดือนภายในวันที่ ๓ ของเดือนถัดไปข้อ ๑๖เพื่อให้มีก๊าซสำหรับประชาชนใช้หุงต้มอย่างพอเพียงในราคาขายปลีกที่ทางราชการกำหนดให้ปลัดประทรวงการคลังสั่งจ่ายเงินจากกองทุนชดเชยให้แก่ผู้ค้าน้ำมันตามมาตรา ๖แห่งพระราชบัญญัติน้ำมันเชื้อเพลิง พ.ศ. ๒๕๒๑ ซึ่งขายหรือจำหน่ายก๊าซที่บรรจุในถังก๊าซหุงต้มตามปริมาณที่กรมทะเบียนการค้ากระทรวงพาณิชย์ ตรวจสอบและรับรองว่าเป็นปริมาณที่ผู้ค้าน้ำมันได้บรรจุในถังก๊าซหุงต้มเพื่อขายหรือจำหน่ายและที่ผู้ค้าน้ำมันได้ขายหรือจำหน่ายให้แก่ผู้บรรจุก๊าซเพื่อขายหรือจำหน่ายทั้งนี้ ในอัตราที่คณะกรรมการประกาศกำหนดข้อ ๑๗ในการขอรับเงินชดเชยตามข้อ ๑๖ ให้ผู้ค้าน้ำมันปฏิบัติดังต่อไปนี้(๑) จัดทำบัญชีรับจ่ายก๊าซเพื่อให้กรมทะเบียนการค้ากระทรวงพาณิชย์ ตรวจสอบได้ในระหว่างทำการของผู้ค้าน้ำมัน(๒) แจ้งปริมาณก๊าซที่ซื้อหรือได้มาจาก(ก) โรงกลั่น(ข) การนำเข้าเพื่อใช้ในราชอาณาจักร(ค) อื่น ๆ (๓) แจ้งปริมาณก๊าซที่ขายหรือจำหน่ายเพื่อบรรจุในถังก๊าซหุงต้มให้แก่(ก) ตนเอง ในกรณีที่เป็นผู้บรรจุก๊าซด้วย(ข) ผู้บรรจุก๊าซรายอื่น(๔) แจ้งปริมาณก๊าซที่ขายหรือจำหน่ายเพื่อการอื่นนอกจาก (๓)ให้แก่(ก) ผู้ค้าน้ำมันรายอื่น(ข)ผู้ประกอบอุตสาหกรรมที่ใช้ก๊าซเป็นเชื้อเพลิงในการประกอบอุตสาหกรรม รวมทั้งผู้ประกอบกิจการโรงงานภัตตาคาร สถานพยาบาล และโรงเรียน หรือกิจการอื่นใดที่ใช้ก๊าซเป็นเชื้อเพลิงด้วย(ค) สถานีบริการ(๕)ยื่นคำขอรับเงินชดเชยพร้อมกับคำรับรองของผู้บรรจุก๊าซการแจ้งปริมาณก๊าซตาม (๒) (๓)และ (๔) และการยื่นคำขอรับเงินชดเชยพร้อมกับคำรับรองตาม (๕) ให้ทำตามแบบที่กระทรวงการคลังกำหนดและรับรองว่าถูกต้องตามความเป็นจริงและส่งไปยังกรมทะเบียนการค้า กระทรวงพาณิชย์เดือนละครั้ง อย่างช้าภายในวันที่ ๑๐ของเดือนถัดไปในกรณีที่ผู้ค้าน้ำมันซื้อหรือรับก๊าซจากโรงกลั่นหรือจากการนำเข้าเพื่อใช้ในราชอาณาจักร และบรรจุก๊าซดังกล่าวในถังก๊าซหุงต้มเพื่อขายหรือจำหน่ายไม่ต้องทำคำรับรองสำหรับก๊าซส่วนที่นำไปบรรจุในถังก๊าซหุงต้มเพื่อขายหรือจำหน่ายนั้นข้อ ๑๘ห้ามมิให้ผู้ใดนอกจากผู้ค้าน้ำมันตามข้อ ๑๖ ขายหรือจำหน่ายก๊าซให้แก่(๑) ผู้บรรจุก๊าซ(๒) สถานีบริการข้อ ๑๙ ผู้บรรจุถังก๊าซต้อง(๑) ไม่ซื้อหรือรับก๊าซจากผู้ใดนอกจากผู้ค้าน้ำมันตามข้อ ๑๖(๒) บรรจุก๊าซที่ซื้อหรือได้มาจากผู้ค้าน้ำมันตามข้อ ๑๖ในถังก๊าซหุงต้ม จะขายหรือจำหน่ายก๊าซนั้นหรือนำก๊าซนั้นไปใช้ในการอื่นก่อนบรรจุในถังก๊าซหุงต้มมิได้(๓) ทำคำรับรองตามข้อ ๑๗ วรรคสองมอบให้แก่ผู้ค้าน้ำมันตามข้อ ๑๖ ซึ่งเป็นผู้ขายหรือจำหน่ายก๊าซ พร้อมกับการรับมอบก๊าซนั้นข้อ ๒๐ เจ้าของสถานีบริการต้อง(๑) ไม่ซื้อหรือรับก๊าซจากผู้ใดนอกจากผู้ค้าน้ำมันตามข้อ ๑๖(๒) ไม่ขายหรือจำหน่ายก๊าซเป็นเชื้อเพลิงสำหรับยานพาหนะในวันและเวลาที่ทางราชการกำหนดห้ามสำหรับขายหรือจำหน่ายน้ำมันเชื้อเพลิงสำหรับยานพาหนะข้อ ๒๑ห้ามิให้ผู้ใดนำก๊าซที่บรรจุในถังก๊าซหุงต้มไปใช้เป็นเชื้อเพลิงสำหรับยานพาหนะหรือถ่ายก๊าซออกจากถังก๊าซหุงต้มนอกสถานที่บรรจุก๊าซ ไม่ว่าจะกระทำด้วยวิธีการใด ๆทั้งสิ้นข้อ ๒๒ในกรณีที่มีการซื้อหรือได้มาซึ่งก๊าซจากผู้รับสัมปทานตามกฎหมายว่าด้วยการปิโตรเลียมซึ่งเป็นผู้ผลิตได้จากการแยกก๊าซธรรมชาติให้ผู้ซื้อหรือได้มาซึ่งก๊าซนั้นส่งเงินเข้ากองทุนหรือขอรับเงินชดเชยจากกองทุนในอัตราที่คณะกรรมการกำหนดการส่งเงินเข้ากองทุนหรือการขอรับเงินชดเชยจากกองทุนตามวรรคหนึ่งให้ยื่นรายการแจ้งชนิดและปริมาณก๊าซดังกล่าวแก่ผู้รับชำระค่าภาคหลวงก๊าซพร้อมกับชำระค่าภาคหลวงสำหรับก๊าซ(ถ้ามี) ทั้งนี้ ตามระเบียบที่กรมทรัพยากรธรณีกำหนดข้อ ๒๓ในกรณีที่ผู้ค้าน้ำมันตามมาตรา ๖ แห่งพระราชบัญญัติน้ำมันเชื้อเพลิง พ.ศ.๒๕๒๑ ขายน้ำมันเชื้อเพลิงให้แก่ผู้ซึ่งนำน้ำมันเชื้อเพลิงนั้นไปใช้เป็นวัตถุดิบหรือผู้นำเข้าน้ำมันเชื้อเพลิงเข้ามาใช้เป็นวัตถุดินในโรงกลั่นยกเว้นที่ใช้เป็นเชื้อเพลิง(๑) ถ้าเป็นน้ำมันเชื้อเพลิงที่จะได้รับเงินชดเชยจากกองทุนไม่ให้ผู้ค่าน้ำมันซึ่งนำเข้าน้ำมันเชื้อเพลิงนั้นได้รับการยกเว้นไม่ต้องส่งเงินเข้ากองทุนแต่ถ้ามีการส่งเงินเข้ากองทุนแล้วให้ขอคืนได้(๒) ถ้าเป็นน้ำมันเชื่อเพลิงที่จะได้รับเงินชดเชยจากกองทุนไม่ให้ผู้ค้าน้ำมันซึ่งขายหรือผู้ซึ่งนำเข้าน้ำมันเชื้อเพลิงนั้นได้รับเงินชดเชยแต่ถ้ามีการได้รับเงินชดเชยจากกองทุนแล้ว ให้ส่งเงินคืนกองทุนการขอรับยกเว้นไม่ต้องส่งเงินเข้ากองทุนการขอคืนเงินที่ส่งเข้ากองทุนและการส่งเงินคืนกองทุนตามวรรคหนึ่งให้เป็นไปตามระเบียบของกรมสรรพสามิตหรือระเบียบของกรมศุลกากร แล้วแต่กรณีข้อ ๒๔ในกรณีที่ต้องส่งเงินกองทุนตามคำสั่งนี้ ถ้าผู้มีหน้าที่ส่งเงินเข้ากองทุนไม่ส่งเงินเข้ากองทุนส่งเงินเข้ากองทุนไม่ครบตามจำนวนที่ต้องส่ง หรือไม่ส่งเงินคืนกองทุนภายในเวลาที่กำหนดให้กรมสรรพสามิตสำหรับผู้ผลิตน้ำมันเชื้อเพลิงณ โรงกลั่นและจำหน่ายเพื่อใช้ในราชอาณาจักรและผู้ส่งออกน้ำมันเชื้อเพลิงและกรมศุลกากรสำหรับผู้นำเข้าน้ำมันเชื้อเพลิงและผู้ซึ่งขายหรือจำหน่ายน้ำมันเชื้อเพลิงให้แก่เรื่อเพื่อให้เดินทางออกนอกราชอาณาจักรแล้วแต่กรณี เป็นผู้ดำเนินการใหมีการดำเนินคดีตามกฏหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิงโดยเร็วในกรณีที่ผู้มีหน้าที่ส่งเงินเข้ากองทุนไม่ส่งเงินเข้ากองทุนตามวรรคหนึ่งหรือส่งภายหลังระยะเวลาที่กำหนดไม่ว่าจะถูกดำเนินคดีหรือไม่ ให้เสียเงินเพิ่มในอัตราร้อยละสามต่อเดือนของจำนวนเงินดังกล่าวทั้งนี้ นับแต่วันที่ครบกำหนดส่ง และให้ถือว่าเงินเพิ่มนี้เป็นเงินที่ต้องส่งเข้ากองทุนด้วยในการคำนวณระยะเวลาตามวรรคสองเศษของเดือนให้นับเป็นหนึ่งเดินข้อ ๒๕เงินที่ส่งเข้ากองทุน และเงินชดเชยที่ได้รับจากกองทุนตามคำสั่งนี้ ให้ถือเป็นรายจ่ายหรือเงินได้แล้วแต่กรณี ตามประมวลรัษฎากรข้อ ๒๖การขอรับเงินชดเชยตามคำสั่งนายกรัฐมนตรีที่ยกเลิกโดยคำสั่งนี้หากมิได้กระทำภายในเก้าสิบวันนับแต่วันที่คำสั่งนี้ใช้บังคับห้ามมิให้ปลัดกระทรวงการคลังรับไว้พิจารณาข้อ ๒๗บรรดาคำสั่งนายกรัฐมนตรีที่ถูกยกเลิกตามข้อ ๑ แห่งคำสั่งนี้รวมทั้งระเบียบและประกาศที่ออกตามคำสั่งดังกล่าวให้ใช้บังคับต่อไปสำหรับกรณีที่มีการฝ่าฝืนหรือไม่ปฏิบัติตามคำสั่งดังกล่าวรวมทั้งการส่งเงินเข้ากองทุนและการขอรับเงินชดเชยและการจ่ายเงินจากกองทุนตามคำสั่งนั้นก่อนวันที่คำสั่งนี้ใช้บังคับด้วยข้อ ๒๘ในกรณีที่มีปัญหาในการตีความเกี่ยวกับการปฏิบัติตามคำสั่งนี้ ให้ผู้ซึ่งเกี่ยวข้องนำเสนอคณะกรรมการพิจารณาวินิจฉัยและให้คำวินิจฉัยดังกล่าวเป็นที่สุดข้อ ๒๙คำสั่งนี้ให้ใช้บังคับตั้งแต่วันที่ ๑๒ กันยายน ๒๕๔๐ เป็นต้นไปสั่ง ณ วันที่ ๑๒ กันยายน พ.ศ. ๒๕๔๐พลเอก ชวลิต ยงใจยุทธนายกรัฐมนตรีอภิญญา/ปรับปรุง๖ ตุลาคม ๒๕๕๗[๑] ราชกิจจานุเบกษาเล่ม ๑๑๔/ตอนพิเศษ ๘๔ ง/หน้า ๓๒/๒๒ กันยายน ๒๕๔๐